Allan Liim

Allan Liim (9. juulil 1929 Tallinn – 8. november 2017 Tartuhttps://tartu.postimees.ee/4304711/lahkus-ajaloolane-ja-pedagoog-allan-liim "Lahkus ajaloolane ja pedagoog Allan Liim") oli eesti ajaloolane ja pedagoog.

Haridustee
Ta õppis Tallinna 5. algkoolis ja Koigi algkoolis ning lõpetas 1948. aastal Tapa Keskkooli. Seejärel õppis ta aastail 1948–1953 Tartu Riiklikus Ülikoolis NSV Liidu ajaloo eriala, spetsialiseerudes Eesti ajaloole. Oli aastail 1953–1956 ajaloo alal aspirantuuris Tartu Riiklikus Ülikoolis. 1972. aastal kaitses ta ajalookandidaadi kraadi aspirantuuri ajal valminud väitekirjaga "Kool ja haridus Eestis XX sajandi algul (kuni 1917. aasta Veebruarirevolutsioonini)". 

Töökäik
Töötas aastail 1956–1970 A. H. Tammsaare nim. Tartu 1. Keskkooli direktorina ning ajaloo ja ühiskonnaõpetuse õpetajana. Oli aastail 1970–1974 Eesti NSV Teaduste Akadeemia Ajaloo Instituudi rahvahariduse ajaloo sektori vanemteadur. Aastatel 1959–1988 oli ta Haridusministeeriumi ajaloo ainekomisjoni liige.

Aastatel 1974–1996 töötas ta Tartu Ülikooli ajaloo osakonna õppejõuna, 1976–1990 oli ajalooteaduskonna dekaan ja 1996–2000 õppeülesannete täitja. Alates 1975. aastast dotsent, 2007. aastast emeriitdotsent. 

Teadustöö
Tema uurimisvaldkonnad olid Tartu Ülikooli ning Eesti kooli ja hariduse ajalugu. 
Teoseid
Ta avaldas Eesti ajaloost rohkelt publikatsioone, koostas keskkooliõpikuid ja teatmeteoseid, oli koguteoste "Eesti kooli ajalugu neljas köites" 1. (1989) ja 2. (2010) köite, "Tallinna 1. Keskkool 1631–1981" (1981), "Tartu. Ajalugu ja kultuurilugu" (2005) ja "Gustav Adolfi Gümnaasium 375" (2006) kaasautor.

Tunnustus
1973 Eesti NSV teeneline õpetaja
1985 Eesti NSV riiklik preemia
1996 Tartu Ülikooli suur medal
2004 Tartu medal
2008 Suur Ignatsi Jaagu medal

Viited

Kirjandus
Peeter Aas. "Allan-poisi kolm soovi on täitunud". Õpetajate Leht, 14. august 2009. Lk 11

Kategooria:Tartu Ülikooli ajalooteaduskonna dekaanid
Kategooria:Tartu Ülikooli filosoofiateaduskonna õppejõud
Kategooria:Tartu Riikliku Ülikooli parteialgorganisatsiooni liikmed
Kategooria:Eesti ajaloolased
Kategooria:Eesti pedagoogid
Kategooria:Eesti õpetajad
Kategooria:Hugo Treffneri Gümnaasiumi direktorid
Kategooria:Tartu Ülikooli ajaloo-keeleteaduskonna vilistlased
Kategooria:Tartu Ülikooli ajalooteaduskonna õppejõud
Kategooria:Tapa Gümnaasiumi vilistlased
Kategooria:Eesti NSV teenelised õpetajad
Kategooria:Õpetatud Eesti Seltsi liikmed
Kategooria:Vana-Jaani kalmistule maetud
Kategooria:Sündinud 1929
Kategooria:Surnud 2017